blog | Om te probeer verstaan
Hoe om meer indrukwekkend kommentaar te lewer op blogs en forums.
Posted on Julie 21, 2010 by Retha Faurie | 4 Kommentaar
Judith vertel my gister:
Ek weet nie hoe om die cool italics en bolds en quotes te doen nie so skuus as my teks bietjie moeilik lees.
Ek verstaan jou probleem, Judith. Sulke goed is belangrik. Wat sonder leestekens só lyk:
Die kinders van die Suiderland
het 10 vingers aan elke hand
vyf en twintig vingers en tone
Ai die liewe klein patrone
lyk met leestekens só:
het 10 vingers, aan elke hand
vyf, en twintig vingers en tone.
Ai, die liewe klein patrone!
En sonder leestekens moet jy liefs niks skryf oor jou vriende se dogter op hoërskool nie…
Vir vetdruk, doen:
Vir onderstreep, doen:
Vir skuinsdruk, doen:
Vir 'n aanhalingsblok, doen:
'n Skakel is bietjie moeiliker. Doen:
<a href=http://JOU WEBBLAD>WOORDE WAT BESOEKER SIEN</a>
<a href=https://gelowigenondersoekend.wordpress.com/>Die swakste blog op die Internet</a>
Dan sien die leser:
Die swakste blog op die Internet
Sien? As jy eers weet hoe, kan jy dit nie vergeet nie!
Tagged blog, rekenaar-raad, so maak mens
Gesondheid van ongelowige samelewings- en ongelowige statistiek
Posted on Junie 14, 2009 by Retha Faurie | Lewer kommentaar
Hierdie blogger het so 'n klein Engelse blog wat nie gereeld gebruik word nie. Omtrent net as ek die moeite doen om met gepubliseerde statistiek te stry. Vandag was weer een van daardie dae.
Ongelowiges in God op hierdie blog het al vir my gesê dat ongelowige samelewings die gesondste is. Sulke ongelowiges het ongesond sterk geglo in 'n stel syfers van ene Phil Zuckerman, wat ek hier bevraagteken. (Kortom, hy het abnormaal hoë syfers vir die aantal ongelowiges in Skandinawië se oënskynlik gesonde samelewings, en abnormaal lae syfers vir ongelowige lande soos China, Kuba en Noord-Korea. En dis nie sy enigste probleem nie.)
My Afrikaanse lesers is welkom om daar te gaan lees en hier (of daar) kommentaar te lewer. (Op daardie blog, omdat ek nie so gereeld by hom uitkom as hierdie een nie, word die kommentaar gelees voor plasing. Julle mag dus verkies om hier te praat eerder as om te wag.)
Tagged ateïstiese lande, attie-karate, blog, Skandinawië, statistiek
Posted on April 22, 2009 by Retha Faurie | 1 comment
'n Ander blogger vra my 'n tyd gelede of ek nie Adgator ads wil gebruik nie. Gesien in die lig daarvan dat verskeie van my poste op daardie stadium aandag getrek het, kon ek net sowel 'n wins daaruit maak. Dis seker die regte ding vir party ander mense om te doen. Maar ek ken vir Retha. En ek weet hierdie Retha kan nie vertrou word daarmee nie. As ek Adgator ads gebruik op hierdie stadium, sal dit my in die versoeking plaas. Hierdie mensie sal dan wil sê wat aandag trek, oor watter temas ook al aandag trek. En wil antwoord op maniere wat aandag trek.
Dit sal opregtheid hier dalk 'n knou gee. En opregtheid is belangrik.
Tagged blog, integriteit, persoonlik
"Oor my" is opgedateer
Posted on Februarie 18, 2009 by Retha Faurie | 5 Kommentaar
Die bewoording op die "Oor my" blad is verander. Gaan kyk maar as dit jou interesseer.
Tagged blog, ek, verandering
Hoe gemaak met internet-trolle?
Posted on Februarie 1, 2009 by Retha Faurie | 11 Kommentaar
As jy 'n ou hand op die internet is, ken jy dit seker:
Jy begin deelneem aan 'n blog of forum waarvan jy hou. Daar daag later iemand op wat gruwelik beledigend is, of ellelange poste vol twak praat, of op 'n ander manier net die blog of forum se hele karakter verander. Dalk het só iemand al by jou blog opgedaag. Wat nou gemaak? Hoe maklik mag mens iemand blok, sodat sy kommentare nie kan verskyn nie?
Jy mag dalk selfs 'n etiese probleem hê met die saak: Die soort trolle wat jou forum of gunsteling-blog binneval, het natuurlik ook vryheid van spraak. Beperk jy iemand se vryheid van spraak as jy hom jou blog verbied? Beperk 'n forum-moderator die trol se spraakvryheid as hy dit doen?
Ek sien die saak só: Veronderstel ek skryf 'n brief aan Huisgenoot/ Vrouekeur/ watter tydskrif ookal, met die idee dat dit op hulle brieweblad verskyn. Hulle kies om dit nie te publiseer nie. Hulle het dan nie my spraakvryheid belemmer nie. Hulle het bloot nie vir my 'n mikrofoon geleen nie.
Dieselfde met enige ander publikasie: Mens kies wat jy in jou publikasie wil hê. Om te kies wat jy wil publiseer en wat nie, is deel van jou vryheid van "spraak." As jou publikasie 'n blog of 'n forum is, waarom moet die reêls anders wees? As iemand jou blog lelik maak, blok hom as jy so voel, sê ek. Dis jou blog, jy het begin blog oor jy dit geniet. Moenie dat jou lesers/ kommentaar-leweraars heeltyd in irriterende twak vaskyk nie. En as iemand jou gunsteling-forum lelik maak, moenie sleg voel as jy die moderator vra om hulle te verban nie. Spraakvryheid kom nie in gedrang nie. Dis debateerbaar of "Oopkop luister" in die gedrang kom.
En as jy geblok word iewers? As jy nie jou opinie op 'n bepaalde koerant of blog of forum mag sit nie? Dan beoefen jy jou vryheid van spraak elders. Ons in die blogosfeer kan in elk geval nie maklik stil gemaak word nie.
Wat dink julle? Hoe maklik moet/ mag mens iemand blok? Wat is swak/ eties onaanvaarbare redes om iemand uit te blok? Waarvoor sal jy iemand nie meer op jou blog toelaat nie? Het jy al mense gekeer om aan jou blog deel te neem? Moes jy al inskrywings uitvee?
Tagged blog, Spraakvryheid, vryheid
Die Baie Belangrike Woernaal Inskrywing
Posted on November 21, 2008 by Retha Faurie | 4 Kommentaar
Gister het ek kliphard gewerk en nagevors: Ek skryf 'n Baie Belangrike Woernaal Inskrywing! Ek blog om 'n Baie Belangrike Waarheid oor te dra!
Vanoggend het ek 'n leun vertel. Sommer, oor die leuen meer gerieflik as die waarheid was.
En toe praat die Gees met my: "Ek kan jou nie vertrou met daardie Baie Belangrike Woernaal Inskrywing nie, Retha."
En ek onthou: " Wie in die kleinste dinge betroubaar is, is ook in die groot dinge betroubaar; en wie in die klein dinge oneerlik is, is ook in die groot dinge oneerlik." As ek nie oor iets klein by die ongerieflike waarheid kan bly nie, hoe kan ek eerlik oor dinge blog wat vol ongerieflike waarhede is?
Jammer, Here. Dit was U wat die visie vir die Baie Belangrike Woernaal Inskrywing vir my gegee het. Dis U wat my nou lei om te stop, want my hart is nie eerlik genoeg nie. Ek sal verder skryf wanneer U my ka vertrou.
Tagged blog, waarheid
Ander bloggers, ek vra raad
Posted on September 27, 2008 by Retha Faurie | 8 Kommentaar
Ek beskryf myself op hierdie blog as iemand met diverse belangstellings. "Party mense sorg dat hulle al meer en meer van al minder leer. Op die ou end weet hulle alles- van niks. Ek weer, leer al minder en minder oor al meer en meer. Een van die dae weet ek niks oor alles!"
Nou ja, daar is twee diverse temas, albei baie anders as dit waaroor my blog meestal gaan, waaroor ek baie materiaal versamel het. Sedert ek 1994 kinderbediening-opleiding gekry het by KEO (Ou naam van Petra Kollege, Witrivier) is ek elke jaar by minstens twee groepe van Sondagskool of Kleuterkerk, Kinderkrans of Goeie Nuus klubs betrokke. Ek het intussen 'n hele klomp materiaal vir Christen-werk met kinders versamel en uitgewerk. Die ander tema is papierpoppe, waarvan ek heelwat versamel/ ontwerp het. Ek wil graag my lesmateriaal en papierpoppe deel.
Nou vra ek julle ander bloggers: As mens werklik diverse temas wil deel, is aparte klein blogs wat selde opgedateer word beter? Of sit mens alles op een blog, en tag/category dit net verskillend? Laasgenoemde irriteer dalk mense wat RSS feed kry wanneer die blog opgedateer word: hulle kry kort-kort 'n boodskap oor temas waarin hulle nie belang stel nie.
Dalk dink een van julle selfs ek moet my papierpoppe apart blog, maar my kinderlesse hier?
Posted in Idees vir Sondagskool Kleuterkerk Bybelklubs, Los gedagtes, Paper Dolls
Afrikaanse leestekens vir Afrikaanse bloggers
Posted on September 1, 2008 by Retha Faurie | 12 Kommentaar
Is daar nog mense wat met hulle Afrikaanse leestekens soos die deelteken en die kappie sukkel op rekenaar? Jy het seker all gevind dis moeite om die ALT-kodes te onthou van letters soos die ê in "sê" en die ë in "hoërskool." Om nie eers te praat van letters wat minder gebruik word nie, soos die ô in môre en die ï in ateïs.
Of dalk het jy soos ek 'n groter probleem – 'n Skootkomper met 'n sleutelbord wat nie eers die regterkantste nommer-sleutelbord het, wat gebruik word vir ALT-kodes, nie. Daar is 'n maklike oplossing vir die probleem in XP.
Wat jy eenmalig doen:
1. Kliek op Start
2. Kliek op Control Panel
3. Kliek op Regional and Language Settings
4. Kliek op Language
5. Kliek op Details
6. Kliek op Add
7. Op oopvalvenster kliek op Keyboard layoute/IME
8. In daardie oopvalvenster, kliek op United States International.
9. Kliek op OK
10. Kliek op Apply en OK
11. Restart jou rekenaar.
Wat jy van nou af elke keer doen wat jy 'n leesteken -karakter nodig het:
1) Druk eers die leesteken se simbool. Dit is:
Shift+6 vir 'n ^
Shift+' vir 'n "
' (enkel aanhalingsteken) vir 'n vorentoe-aksent soos bv. op die é
` (die sleutel onder Esc) vir 'n agtertoe-aksent soos bv. op die è
2) Jy sal sien dat die karakter nie verskyn wat jy getik het nie. Tik nou sy letter regs van hom. (byvoorbeeld Shift+ ^ ; en dan 'n e vir ê) Jy sal vind dat die simbool en letter saam verskyn.
3) As jy vir een of ander rede een van die karakters (` ' " of ^ ) wil gebruik sonder 'n letter reg onder dit, tik die leesteken en dan 'n spasie.